Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Томислав Цветковски со службена легитимација број 0004, Снежана Михајловскасо службена легитимација број 0008 и Мијалче Стојанов со службена легитимација број 0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Радовиш, со седиште на ул,, 22 Октомври,, бб, Радовиш, застапуван од Директорот Александар Филев и со Записник ИП1 број 16-01 од 11.01.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022,236/2022 и 65/2023) го донесе следното

**Р Е Ш Е Н И Е**

Се наредува на Александар Филев Директор на ЈУ Меѓуопштински центар за социјална работа Радовиш (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1.Центарот, во книгата за евиденција на малолетни лица под старателство и на старатели и книгата за евиденција на полнолетни лица со делумно или целосно одземена деловна способност ставени под старателство и на старатели, да ги внесува промените, односно бројот и датумот на решението за престанување на старателството, согласно со член 14-а став 1 од Законот за семејството.

**Рокот за извршување на изречената инспекциска мерка изнесува веднаш по приемот на решението и постојано**

2. Центарот во предметот број УП1 08-1346/2022 на Н.Н малолетно лице ставено под старателство, по завршената оставинска постапка и склучување на Договорот за купопродажба пред надлежниот орган, од старателите за посебен случај, да бара да му достават извештај за својата работа и за преземените мерки и активности за заштита на интересите на лицето, за текот и исходот од постапката во која го застапувал лицето ставено под старателство, согласно со член 151 и член 174 од Законот за семејството.

**Рокот за извршување на изречената инспекциска мерка e 10 дена од денот на приемот на решението и постојано**

3. Центарот, да бара од старателот Ж. Т.за Н.Н ставено под старателство со целосно одземена деловна способност, да достави старателски извештај за 2021 и 2022 година од кој ќе се види неговата грижа, а особено за неговото здравје, издржување и оспособување за самостоен живот, како и управување и располагање со имотот и за сите приходи и расходи на лицето под старателство, како и за крајната состојба на неговиот имот, согласно со член 151 од Законот за семејството

**Рокот за извршување на изречената инспекциска мерка e 10 дена од денот на приемот на решението и постојано**

4.Центарот, да бара од старателот извештајот за управување со имотот и за лицето под старателство што го поднесува еднаш годишно, да биде сеопфатен, да содржи износ на редовните и вонредните приходи во извештајниот период, состојбата на имотот на денот на поднесување на извештајот, да достави податоци за управување и располагање со имотот на лицето под старателство и за сите приходи и расходи на лицето под старателство во изминатата година, како и за крајната состојба на неговиот имот (податоци за комунални трошоци на месечно ниво, месечен износ на парични надоместоци и други приходи и расходи), за да може да се утврди состојбата со имотот и работата на старателот, општата здравствена состојба, ако боледувало опис и траење на болеста опис на својата работа, согласно со член 151 од Законот за семејството.

**Рокот за извршување на изречената инспекциска мерка изнесува веднаш по приемот на решението и постојано**

5. Центарот, во предметите на малолетните лица ставени под старателство: број УП1 08-742/22 на Н.Н. број УП1 08-2853/21 на Н.Н и број УП1 05-2516 од 11.12.2023 година на Н.Н, да обезбеди податоци, односно да побара доказ за поседување на недвижности за мајката и таткото на малолетното лице од надлежниот орган кој ги води книгите за евиденција на недвижностите, согласно со член 160 и член 89 став 2 од Законот за семејството.

**Рокот за извршување на изречената инспекциска мерка изнесува 30 дена од приемот на решението и постојано**

6. Центарот во постапката за утврдување дали лицето може да биде старател, во случај кога ќе добие од надлежниот суд Потврда дека истото се води во казнената евиденција, односно дека на лицето му е изречена глоба, да побара дополнителен доказ од надлежниот суд за кое кривично дело или прекршок е изречена глобата, согласно со член 139 став 1 точка 4 од Законот за семејството.

**Рокот за извршување на изречената инспекциска мерка изнесува веднаш од приемот на решението и постојано**

7. Центарот, во предметот број УП1 08-986/2022 на Н.Н лице ставено под старателство, да ја утврди целосно и правилно имотната состојба, односно да обезбеди доказ од надлежните институции за износот на парични средства на трансакциска сметка, да донесе решение да се изврши попис и процена и имотот да се предаде на старателот на управување и да именува комисија која ќе го врши пописот и проценката на имотот на лицето под старателство, согласно со член 143 од Законот за семејството.

**Рокот за извршување на изречената инспекциска мерка изнесува 30 дена од приемот на решението и постојано**

8. Центарот, по доставување на решение за ставање под старателство и решение за престанок на старателство до Управата за водење на матичните книги на евиденција, да обезбедува доказ дека лицето е ставено под старателство,односно старателството му престанало, согласно со член 141 од Законот за семејството.

**Рокот за извршување на изречената инспекциска мерка изнесува веднаш по приемот на решението и постојано**

9.Центарот еднаш годишно, да преиспитува дали старателот има лични својства и способности за вршење на должноста старател, односно дали му е одземено вршењето на родителското право и му е одземена или ограничена деловноста способност, согласно со член 139 од Законот за семејството.

**Рокот за извршување на изречената инспекциска мерка изнесува веднаш по приемот на решението и постојано**

10.Раководното или друго овластено лице во установата за социјалната заштита е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Томислав Цветковски со службена легитимација број 0004,Снежана Михајловска со службена легитимација 0008 и Мијалче Стојанов со службена легитимација број 0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Радовиш, со седиште на ул,, 22 Октомври,, бб, Радовиш, застапуван од Директорот Александар Филев.

Инспекцискиот надзор е извршен над применувањето и спроведувањето на Законот за социјалната заштита, Законот за смејството, подзаконските, општите, поединечните и другите акти донесени врз нивна основа, за што е составен Записник ИП1 број 16-01 од 11.01.2024 година, во кој се констатирани недостатоци и неправилности во постапката во постапка за ставање под старателство на малолетни лица без родителска грижа, старателство над лица на кои им е одземена или ограничена деловната способност, старател за посебен случај и преземање на потребните мерки за остварување на целите на стрателството.

За отстранување на утврдените неправилности и недостатоци, определени се мерки и рок за нивно остранување, согласно член 338 од Законот за социјалната заштита.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-01 од 18.01.2024 година.

Инспектори за социјална заштита:

Томислав Цветковски

Снежана Михајловска

Мијалче Стојанов